එහි සමරු ඵලකය ද ජනාධිපතිතුමාගේ අතින් නිරාවරණය කෙරිණ.මේ රටේ සාමය සහ සමාදානය ඇති කරන්නට නම් අධ්‍යාපනයෙන් පරිපූර්ණ පුද්ගලයන් බිහි කළ යුතු බව පැවසූ ජනාධිපතිවරයා ත්‍රස්තවාදය යළිත් මෙරට ඇති නොවීමට නම් යපහපත් දරු පරපුරක් බිහි කොට රට සංවර්ධනය කර ඉදිරියට යා යුතු බවත් අවධාරණය කළේය.අස්ගිරි පාර්ශවයේ මහා නායක උඩුගම ශ්‍රී බුද්ධ රක්ඛිත නාහිමි, අරන්තලාව ශ්‍රී ඉන්ද්‍රසාර ජාත්‍යන්තර බෞද්ධ මධ්‍යස්ථානයේ විහාරාධිපති කිරිඳිවැල සෝමරතන හිමි ප්‍රමුඛ මහා සංඝරත්නයත් ඇමැතිවරුන් වන ටී. බී. ඒකනායක, රංජිත් සියඹලාපිටිය, පාර්ලිමේන්තු මන්ත්‍රීවරුන් වන සරත් වීරසේකර, ශ්‍රියානි විජේවික්‍රම, නැඟෙනහිර පළාත් ආණ්ඩුකාර රියර් අද්මිරාල් මොහාන් විජේවික්‍රම, මහ ඇමැති අබ්දුල් මජීඩ් මහත්ම මහත්මීහු ඇතුළු පිරිසක් ද මේ අවස්ථාවට එක් වූහ..